### Beslutning

Godkendt med sproglige tilrettelser.

### Sagsfremstilling

## Resume og sagens baggrund

Styrelsesvedtægten for Kalundborg Kommunes
skolevæsen er blevet opdateret på baggrund af blandt andet beslutningen om at lukke [adresse] samt de seneste års ændringer på skoleområdet. Derudover er også mål- og
indholdsbeskrivelsen for SFO vedlagt til politisk behandling. Både styrelsesvedtægt og
mål- og indholdsbeskrivelse for SFO har været i høring, og er vedlagt til politisk behandling.

## Indstillinger

Direktøren
indstiller, at:

1. styrelsesvedtægt
   for Kalundborg Kommunes skolevæsen godkendes
2. mål-
   og indholdsbeskrivelse for SFO godkendes

## Behandling

Børn- og
Familieudvalget, Økonomiudvalget, Kommunalbestyrelsen.

## **Sagsfremstilling**

Styrelsesvedtægten beskriver kommunens
retningslinjer for folkeskolernes virke og arbejde efter folkeskolelovens § 41,
og godkendes af Kommunalbestyrelsen. Den indeholder desuden beskrivelser af
skolevæsenets opbygning, undervisningens ordning, procedurer for indskrivning
mv.

Styrelsesvedtægten for folkeskoleområdet
supplerer folkeskoleloven, de tilhørende bekendtgørelser, Kommunalbestyrelsens
politiske beslutninger samt mål og rammer for Kalundborg Kommunes
skolevæsen. Den gældende styrelsesvedtægt blev godkendt af Kommunalbestyrelsen
den 27. november 2019. En ændring af styrelsesvedtægten kræver udtalelse fra
skolebestyrelserne jævnfør § 10 stk. 2 i styrelsesvedtægten for Kalundborg
Kommunes skolevæsen. Forslag til ændret styrelsesvedtægt og mål- og
indholdsbeskrivelse for SFO har været i høring fra den 7. november til 10.
december 2024.

Herunder beskrives de væsentligste ændringer
i styrelsesvedtægten:

* *Lukning af Raklev
  Skole:*Som følge af lukningen af Raklev Skole, så er skolen
  skrevet ud af styrelsesvedtægten.
* *Lovgivning:*Der er
  sket nogle præciseringer og tilføjelser i styrelsesvedtægten på baggrund
  af lovændring. Et eksempel er klasseloftet som er nedjusteret fra 28 til
  26 elever ved skoleårets begyndelse for 0.-2. klassetrin. Derfor foreslås
  tilsvarende justering af klasseloftet ved optagelse af elever fra anden
  skole end distriktsskolen, således at det
  ændres fra 23 til 21 elever på 0.-2. klassetrin, så der stadig sikres
  plads til tilflyttere.
* *International folkeskole*: Der
  er tilføjet et nyt kapitel, som definerer de særlige bestemmelser, der
  gælder for [adresse] internationale folkeskole som starter op i skoleåret
  2025/26.
* *Folkeskolens
  kvalitetsprogram*: I forbindelse med folkeskolens kvalitetsprogram er
  der behov for forskellige justeringer. Blandt andet er der tilføjet
  juniormesterlære og der er fjernet nogle afsnit grundet ny lovgivning
  vedtaget 12. december 2024. Her er det i Folketinget vedtaget, at
  tidligere § 16d (som der henvises til i gældende styrelsesvedtægt) ophæves
  og erstattes af §16b.
* *Fælles ledelse*:
  Kommunalbestyrelsen besluttede den 27. oktober 2021, at Hvidebækskolen og
  Rørby Skole ikke længere skulle have fælles ledelse. Dette er ændret i
  styrelsesvedtægten. Derudover har Gørlev Skole og [adresse] ikke
  længere fælles ledelse. Samtidig er det tilføjet, at Firhøjskolen og
  [adresse] som udgangspunkt har fælles ledelse.
* *Tidligere politiske
  beslutninger:* Kommunalbestyrelsen har på møde den 16. december
  2020 besluttet, at det er skolebestyrelserne der har kompetence til at
  godkende udbuddet af valgfag. Derudover besluttede Kommunalbestyrelsen, at
  Benny Lind fra skoleåret 2025/26 fremover kun har skole på én matrikel.
  Derudover er det indskrevet, at skolerne koordinerer fælles pasning, jf.
  beslutning om nye retningslinjer på Børn- og Familieudvalgets
  møde den 30. november 2022.
* *Forældrerepræsentanter:* Der er på nogle folkeskoler en oplevelse af, at der kan være en udfordring med antallet af kandidater
  til forældrerepræsentanter i den nuværende styrelsesvedtægt. Derfor blev der foreslået en nedjustering i styrelsesvedtægten, så der i stedet for "5
  til 7 forældrerepræsentanter" stod "3, 5 eller 7
  forældrerepræsentanter", og at det skulle være op til de enkelte
  folkeskolers skolebestyrelse at fastsætte antallet af
  forældrerepræsentanter. Årsagen var, at det kan opleves som vanskeligt at
  få tilstrækkeligt antal forældre til at stille op til skolebestyrelsesvalg
  på nogle af folkeskolerne. Dog er der en opmærksomhed på, at der fortsat
  skal være flertal af forældrerepræsentanter i skolebestyrelsen jf.
  folkeskoleloven.
* *Kriterier for optagelse
  på anden skole end distriktsskolen*: Det foreslås, at der
  sker en justering i rækkefølgen af kriterier ved optagelse af børn uden
  for skoledistriktet, således at optagelse af
  søskende prioriteres frem.

Den gældende styrelsesvedtægt og forslag til
ny styrelsesvedtægt er vedlagt som bilag. Derudover er der vedhæftet et bilag,
som viser de konkrete ændringer fra den gældende til den nye styrelsesvedtægt
samt et bilag med mål- og indholdsbeskrivelse for SFO. Materialet har været
sendt i høring i perioden fra 7. november til 10. december 2024.

*Mål- og indholdsbeskrivelse for SFO*

Mål- og indholdsbeskrivelsen har ikke
tidligere været skrevet ind i styrelsesvedtægten, så derfor er den tilføjet. En
ændring i fastsættelse af mål- og indholdsbeskrivelse for
skolefritidsordningerne skal jævnfør folkeskolelovens § 40 stk. 4 også sendes til
udtalelse hos skolebestyrelserne, så derfor sendes den i høring sammen med
styrelsesvedtægten.

*Opsamling på høringssvar*

Der er indkommet i alt 17 høringssvar fra høringsberettigede parter. Der er
vedlagt en oversigt med alle høringssvar. De enkelte høringssvar kan også ses i
deres oprindelige form i de enkelte bilag med parternes høringssvar. Blandt høringssvarene
er der bl.a. kommet følgende overvejelser til ændring af styrelsesvedtægten:

* Beskrivelse af specialtilbud, CSU og STU, er forenklet.
* Præcisering af reguleringen pr. 1. august.
* Ønsker til at hæve serviceniveau for SFO II.
* Forslag om søskendegaranti i forhold til frit skolevalg.
* Ønske til præcisering af, hvorvidt SFO i perioden før børnenes skolestart skal arbejde med specifikke kompetenceområder.
* Modtageklasser.
* Forslag om at indskrive 6. klasse konkret i forbindelse med deltagelse i fælleselevrådet.
* Forslag om fleksibilitet i forhold til skoledagens længde og juniormesterlære.
* Forslag til præcisering af beslutningskompetence ved forflyttelse af elev.
* At der i forhold fælleselevrådet justeres, så Fælleselevrådet mindst en gang årligt inviteres til dialogmøde med Børn- og Familieudvalget.

*Ændringer på baggrund af høringssvar*

På baggrund af høringsmaterialet
har det givet anledning til at lave nogle ændringer eller præciseringer i materialet.
Det handler om følgende:

* § 1 stk. 1 er tilrettet, så det ikke fremgår, at der kan være tre forældrerepræsentanter i skolebestyrelsen, da dette ikke er i overensstemmelse med lovgivningen på området om at et flertal af skolebestyrelsen skal være forældre.
* § 1 stk. 3 er omformuleret omkring forældrerepræsentanter fra inklusionscentrene.
* § 2, stk. 7 er det tilføjet, at [adresse] fremover vil overgå til 4-årig valgperiode.
* § 8 stk. 3 er det tilføjet, at beslutningskompetencen om afkortning af skoleugens længde delegeres til skolelederen sammen med skolebestyrelsen.
* § 15, stk. 2 er der tilrettet, så det fremgår, at ved skoleårets begyndelse foretages efterreguleringer vedr. børnehaveklasse, juniormesterlære og 10. klasse.
* § 13 stk. 3 er der tilføjet SFO for Kathøj Svallerup.
* §3 stk. 2 er ændret og § 4 stk. 2 udgår.
* § 8 stk. 2 er afsnittet om skolebestyrelsens og skolelederens kompetence til at beslutte, om SFO'en skal arbejde med kompetenceområder for børnehaveklassen inden skolestart fjernet

## Økonomiske konsekvenser

Ingen.

### Sagens forløb

08/01/2025 Børn- og Familieudvalget
Anbefales med den bemærkning at,
Den internationale folkeskole tilknyttes en folkeskole jf. § 46
SFOI tilbuddet omfatter til og med skolestart i 4. klasse jf. §32

Mulighed for tilkøb af Kurt Winther og feriepasning jf. §32, stk. 2

Afbud: Matthias Dahl, Justina Jakobsen

22/01/2025 Økonomiudvalget
Anbefales.